અમેરિકાના રાષ્ટ્રપતિ દ્વારા 7 મુસ્લિમ દેશોના નાગરિકોના અમેરિકામાં દાખલ થવા પર પ્રતિબંધ લગાડી દેવામાં આવ્યો છે. 7 મુસ્લિમ દેશો ઇરાન, ઇરાક, લીબિયા, સોમાલિયા, સૂદાન, સીરિયા અને યમનના નાગરિકો પર વિઝા પાબંદી લગાડી દેવામાં આવી છે. આ દેશોમાં ઇરાન પણ શામેલ છે. હવે ઇરાને અમેરિકાની આ કાર્યવાહી ના જવાબમાં અમેરિકન નાગરિકોને ઇરાનમાં પ્રેવશવા પર પ્રતિબંધ લગાડી દીધો છે. ઇરાનના વિદેશ મંત્રાલયે શનિવારે આ નિર્ણયની માહિતી આપી હતી. વિદેશ મંત્રાલયે ટ્રમ્પના નિર્ણયને અપમાનજનક ગણાવ્યો છે.